**О Д Г О В О Р**

на пратеничко прашање од пратеникот Садије Илјази поставено

на 45-та седница на Собранието на Република Македонија

одржана на 29 јануари 2009 година

 Во однос на називот на Институтот за духовно културно наследство на Албанците, Ве информираме дека член 2 на Одлуката за основање на Институтот за духовно културно наследство на Албанците, бр. 19-6306/1 од 27.03.2007 година донесена од Владата на Република Македонија се однесува токму на називот под кој ќе работи овој Институт, а тоа е називот Институтот за духовно културно наследство на Албанците. Та значи дека овој Институт во ниту еден службем документ не е запишан под називот Институт за културно наследство " Пјетер Богдани", ниту под називот Институт за албанологија, како што Вие констатирате, и истиот во Централниот регистар на Република Македонија од самото негово основање е регистриран под називот Институтот за духовно културно наследство на Албанците, како Јавна научна установа Скопје. Од страна на советот на Јавната научна установа Институтот за духовно културно наследство на Албанците, на седница одржана на 07.03.2008 год. донесена е Одлука за именување вршител на должноста директор на Јавната научна установа Институтот за духовно културно наследство на Албанците бр.04-13/1 од 10.03.2008 година со која д-р Мируше Хоџа е именувана за вршител на должноста директор на овој Институт. Врз основа на гореспоменатата Одлука, Владата на Република Македонија, на седницата на 11.03.2008 година, донесе Решение за давање согласност на Одлуката за избор на в.д. директор на Јавната научна установа Институтот за духовно културно наследство на Албанците бр. 33-1677/2 од 11.03.2008 година, со кое е дадена согласност на оваа Одлука. Меѓутоа, согласно член 50 став 4 од Законот за установите (Службен весник на РМ бр. 32/05 и 120/05) вршителот на должноста директор, може да ја врши оваа должност најдолго 6 месеци од денот на неговото именување. Во конкретниот случај, д-р Мируше Хоџа по истекот на периодот од 6 месеци сама го напуштила Институтот, така што по нејзиното заминување објавен е конкурс за засновање на работен однос директор на Јавната научна установа Институтот за духовно културно наследство на Албанците во РМ бр. 02-145-2 од 23.12.2008 година. На 15 седница на Советот на Јавната научна установа Институтот за духовно културно наследство на Албанците донесена е Одлука за избор на директор на Јавната научна установа Институтот за духовно културно наследство на Албанците - Скопје бр. 02/3-4 од 15.01.2009 година и истата е доставена до Владата на Република Македонија, која согласно член 34 од Законот за научно- истражувачка дејност (Сл весник на РМ бр 46/08 и 103 / 08) треба да даде согласност на истата. Во врска со нарушувањето на работата на Институтот за духовно културно наследство на Албанците Ве информираме дека на Институтот редовно се исплаќани финансиски средства за плати, услуги и стоки до месец јуни 2008 година. Имено од 01.07.2008 година поради недостаток на кадри потребни за нормално функционирање на Институтот согласно член 16 став 2 алинеја 3 од Законот за научно - истражувачка дејност (Сл весник на РМ бр. 46/08 и 103 /08) според кој треба да биде обезбеден потребен број лица кои ги исполнуваат условите утврдени за избор во научни соработнички звања, и тоа најмалку 6 истражувачи, од кои 3 со докторат на науки 3 со магистратура, работата на Институтот за краток временски период е нарушена затоа што не беше исполнет условот предвиден во гореспоменатиот член од Законот, поради давање отказ од страна на двајца работници со научно звање. Меѓутоа, гореспоменатиот недостаток за краток временски период е отстранет и Институтот за духовно културно наследство на Албанците продолжи нормално да функционира.